สวัสดีค่ะ ดิฉันมี พสพ ตอนใกล้หมดประจำเดือน แล้วกินยาคุมฉุกเฉิน 7 วันต่อมามีเลือดออกประมาณ 3 วัน สัปเาห์ต่อมามี พสพ อีกเลยกินยาคุมฉุกเฉินอีกครั้ง จนตอนนี้ 2 สัปดาห์แล้วปจด.ยังไม่มา แต่มีอาการเจ็บคัดเต้านม และตกขาว ปล.ไม่มีการหลั่งในนะคะ ไม่ทราบว่าดิฉันจะท้องหรือเป็นแค่ผลข้างเคียงจากยาค่ะ
สวัสดีค่ะ การมีเลือดออกนาน 3 วัน หลังจากที่ได้ทานยาคุมฉุกเฉินไปแล้ว 7 วัน น่าจะเป็นเลือดที่เกิดจากผลข้างเคียงของยาคุมฉุกเฉินได้ ไม่น่าใช่ประจำเดือน เพราะประจำเดือนเพิ่งหมดไปไม่นานส่วนการที่ได้ทานยาคุมฉุกเฉินไปอีกครั้งใน 3 สัปดาห์ต่อมา แล้วผ่านมาอีก 2 สัปดาห์ ประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็น่าจะเกิดจากผลของยาคุมฉุกเฉินได้ หรืออาจมีปัจจัยอื่นๆ ร่วมด้วย เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นหากตรวจไม่พบการตั้งครรภ์ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะทำให้การทำงานของรังไข่ผิดปกติ มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพก็ไม่ได้ถือว่าดีมาก ดังนั้น ควรเลือกใช้วิธีคุมกำเนิดที่มีประสิทธิภาพดีกว่า เช่น ยาเม็ดคุมกำเนิด ยาฉีดคุมกำเนิด เป็นต้น